耕歌 耕歌古琴曲一名豳风歌 以琴曲形式出现在琴谱中可以追溯到明嘉靖三十九年萧鸾的杏莊太音续谱中杏莊老人曰伊尹惟知莘之可耕與堯舜之道可樂伐桀非其志也商湯三聘幡然而改者不得已也後人闡幽故作耕歌 伯牙心法按是曲乃周公輔成王于襁褓慮其未知稼穡之艱難而作也故陳后禝公劉風化之所由使瞽矇朝夕以誦之仰觀星日霜露之變俯察昆䖝草木之化援天時以授民事謹祭祀而時燕饗老老幼幼薄歛寬征所以周成之治功至今稱盛豳風之詩所由興也後人擬其音韻托之絃歌非追羙其無逸戒君之忠而諷諫于絲桐之內乎